চন্দ্রগোমী
চন্দ্রগোমী প্রাচীন বঙ্গদেশীয় একজন পণ্ডিত লেখক, কবি, নাট্যকার, শিক্ষাবিদ এবং সবোর্পরি সংস্কৃত বৈয়াকরণ ছিলেন যার সম্পর্কে খুব বেশি কিছু জানা যায় না। অনুমান করা হয় তিনি সপ্তম শতাব্দীতে বা অব্যবহিত পূর্বে বর্তমান ছিলেন। তিনি নালন্দা মহাবিহারের আচার্য স্থিরমতির শিষ্যত্ব গ্রহণ করেছিলেন। এখানে তিনি বৌদ্ধশাস্য, তর্কশাস্য, সংস্কৃত ব্যাকরণ ইত্যাদি বিষয়াদি অধ্যয়ন করেছিলেন। এক পর্যায়ে তিনি নালন্দার আচার্যের পদে অধিষ্ঠিত হয়েছিলেন। তিনি চান্দ্র-ব্যাকরণের স্রষ্টা। তার বিখ্যাত রচনা লোকানন্দনাটক। তার রচনাদি তিব্বতী, ইংরেজি, জার্মান বিবিধ ভাষায় অনূদিত হয়েছে।